Μάχη (τηλεοπτική σειρά)

Combat! (Ελληνικά "Μάχη") είναι αγγλική λέξη, αλλά και ο τίτλος μιας Αμερικανικής τηλεοπτικής σειράς που προβλήθηκε από το κανάλι "ABC", από το 1962 έως το 1967, με οπτικό σήμα της μια ξιφολόγχη και ηχητικό εκρήξεις βομβών.

Στην Ελλάδα, η σειρά προβλήθηκε στις αρχές της δεκαετίας του 1970 και σημείωσε μεγάλη επιτυχία. Μάλιστα, από το φθινόπωρο του 2008 και για τρία συνεχή έτη, η εβδομαδιαία εφημερίδα "Παρασκευή+13" πρόσφερε στους αναγνώστες της (σε DvD) 152 επεισόδια της δημοφιλούς σειράς.

 Γενικά στοιχεία 
Δημιουργός της σειράς -που διήρκεσε για πέντε σεζόν- ήταν ο Ρόμπερτ Πίρος. Τις τέσσερεις πρώτες χρονιές τα επεισόδια προβάλλονταν ασπρόμαυρα, με μια στροφή στο έγχρωμο φιλμ για την τελευταία σεζόν. Παραγωγοί της σειράς ήταν οι Ρόμπερτ Μπλιζ, Ρόμπερτ Άλτμαν (για σύντομο χρονικό διάστημα), Ρίτσαρντ Κέιφι, Τζιν Λίβιτ και Ρίτσαρντ Μέιμπαμ. 
Προϊστάμενος παραγωγής ήταν ο Σέλιτζ Σέλιγκμαν. Δέκα επεισόδια σκηνοθετήθηκαν από τον Άλτμαν, ο οποίος στη συνέχεια ανέλαβε το M.A.S.H. και άλλες δημοφιλείς σειρές.

Ένα από τα πιο δραματικά επεισόδια της σειράς, που μάλιστα προβλήθηκε σε δυο μέρη το 1966, ήταν αυτό με τίτλο: "Οι Λόφοι είναι για τους Ήρωες" ("Hills are for Heroes"Hills Are for Heroes), σκηνοθετημένο από τον ίδιο τον πρωταγωνιστή Vic Morrow, με πρωτότυπη γωνία λήψης και τεχνική καταγραφής. Σε αυτό, γίνεται εμφανής η διάθεση του σκηνοθέτη να αποδώσει τη ματαιότητα του πολέμου, μέσα από τα μάτια των επιζώντων στρατιωτών μιας φονικότατης μάχης. Ο Μόρροου πέτυχε να συγκινήσει τους τηλεθεατές και να αποσπάσει κολακευτικά σχόλια από τους συναδέλφους του"It's among the best work I've ever done in my career," says Rick Jason. "And I thank Vic Morrow for that. I've watched 'Hills' several times, and every time I do, I think about his direction. Not my performance.". Η εταιρεία "CBS Paramount Television" (διάδοχος των "ΑBC Films", "Worldvision Enterprises" και "Paramount Television") είναι η κάτοχος των τηλεοπτικών δικαιωμάτων, ενώ η "Disney-ABC International Television" κατέχει τα διεθνή δικαιώματά της. (Αρχικός παραγωγός και κάτοχος δικαιωμάτων "Selmur Productions").

Η σειρά ακολουθεί τις περιπέτειες ενός αποσπάσματος του Αμερικανικού πεζικού κατά τη διάρκεια του Β' Παγκόσμιου Πολέμου στην κατεχόμενη από τους Γερμανούς Γαλλία. Χαρακτηριστικό είναι το γεγονός ότι τα επεισόδια διήρκεσαν για σαφώς μεγαλύτερη χρονική περίοδο από ότι οι αληθινές επιχειρήσεις του Αμερικανικού στρατού στα ευρωπαϊκά εδάφη (6 Ιουνίου 1944 - 7 Μαΐου 1945).

 Καστ 
Τακτικά πρωταγωνιστικά μέλη ήταν οι Ρικ Τζέισον (σαν Υπολοχαγός πεζικού Τζιλ Χένλι), Βικ Μόροου (σαν Λοχίας Τσιπ Σόντερς), Τζακ Χόγκαν - Jack Hogan (γεν. 25 Νοεμβρίου 1929Jack Hogan in ImdB, σαν στρατιώτης Ουίλιαμ Κίρμπυ), Πιέρ Τζαλμπέρτ - Pierre Jalbert (9 Ιανουαρίου 1925 – 22 Ιανουαρίου 2014Βιογραφία Pierre Jalbert, σαν στρ. Πολ "Κέϊτζ" Λεμέϊ), Σέκι Γκριν (γεν. 8 Απριλίου 1926, πήρε μέρος μόνο την πρώτη χρονιά, σαν στρ. Μπράντοκ), Κόνλαν Κάρτερ - Chester Conlan Carter (γεν. 3 Οκτωβρίου 1934 σαν γιατρός, υποψήφιος για βραβείο Emmy το 1964Conlan Carter Awards) και Ντικ Πίμποντι - Dick Peabody (6 Απριλίου 1925 – 27 Δεκεμβρίου 1999Dick Peabody in ImdB, σαν στρ. "Λίτλτζον").

Σαν προσκεκλημένοι αστέρες (υποδυόμενοι έκτακτα μέλη της ομάδας, Γάλλους πολίτες ή Γερμανούς στρατιωτικούς) εμφανίσθηκαν διάφοροι ακόμη ηθοποιοί. Πρόκειται για τους -ακόμη τότε ελάχιστα γνωστούς- Στίβεν Ρότζερς (σαν "γιατρός" την πρώτη σεζόν), Τομ Λόουελ (σαν στρ. Μπίλυ Νέλσον), Τεντ Νάϊτ και Φρανκ Γκόρσιν και στη συνέχεια τους Λι Μάρβιν, Τζέιμς Κόμπερν, Πωλ Μπους, Ρίτσαρντ Μπέϊσχαρτ, Έντι Άλμπερτ, Νικ Άνταμς, Ράντι Μπουν, Τζέιμς Κάαν, Λέοναρντ Νίμοϊ, Γουόρεν Σπαν (μέλος του "Baseball Hall of Fame"), Μάικλ Φαρέλ, Μπο ΜπρίτζεςΤέλυ Σαβάλας και Ρόμπερτ Ντουβάλ.

 Χαρακτηριστικά 
Η σειρά εστιάζει στην ανάλυση των χαρακτήρων μερικών ανδρών, που αγωνίζονται να διατηρήσουν τον ανθρωπισμό τους μέσα σε συνθήκες απόλυτης αγριότητας, καθώς ο πόλεμος μαίνεταιCombat! Plot Summary.

Παρά την ωμή συχνά απεικόνιση των συνθηκών μάχης, περιείχε πολλά αντιπολεμικά μηνύματα, δοσμένα πότε με έμμεσο και πότε με άμεσο τρόπο. Οι σεναριογράφοι απεφευγαν ακόμη, την "παγίδα" να εμφανίζουν μονίμως σαν "καλούς" τους πρωταγωνιστές Αμερικανούς στρατιώτες, τη στιγμή που δεν λησμονούσαν να παρουσιάζουν και τα τρωτά τους σημεία, όπως και τα θετικά στη συμπεριφορά των Γερμανών αντιπάλων τους.

 Σύνδεση με την πραγματικότητα 
Τα περισσότερα από τα μέλη του καστ ήταν όντως βετεράνοι του Β' Παγκοσμίου Πολέμου. Οι Μόροου, Χόγκαν, Πίμποντι και Γκριν υπηρέτησαν στο Ναυτικό, ενώ ο Τζέισον στην Αεροπορία, όπως και ο Κάρτερ στα χρόνια που ακολούθησαν, στον πόλεμο της Κορέας. 
Αξίζει να επισημανθεί επίσης, ότι οι ηθοποιοί εκπαιδεύτηκαν, ώστε να διαθέτουν την απαραίτητη αληθοφάνεια στις κινήσεις τους.

 Η τύχη των πρωταγωνιστών 
Δυστυχώς και οι δύο βασικοί πρωταγωνιστές της σειράς είχαν τραγικό τέλος. Ο γεννημένος το 1929 Βικ Μόροου αποκεφαλίστηκε από έλικα ελικοπτέρου κατά τη διάρκεια γυρισμάτων το 1982, ενώ ο Ρικ Τζέισον ύστερα από μια πολυτάραχη προσωπική ζωή (τρία διαζύγια), αυτοκτόνησε με πυροβόλο όπλο το 2000 σε ηλικία 77 ετών.

 Επιτραπέζιο παιχνίδι 
Το 1963 η εταιρεία Toy Company παρουσίασε ένα επιτραπέζιο παιχνίδι στρατηγικής για παιδιά, που ήταν εμπνευσμένο από τη σειρά. Στο εξώφυλλο της συσκευασίας υπήρχαν οι μορφές των δύο βασικών πρωταγωνιστών, πλαισιωμένες από το λογότυπο του σίριαλ. Το παιχνίδι παίζονταν από δύο αντιπάλους και στόχος ήταν ή να καταληφθεί το αντίπαλο στρατηγείο, ή να αιχμαλωτιστούν όλοι οι στρατιώτες (σύνολο 6) της αντίπαλης πλευράς"Combat! (Board Game)" Ανακτήθηκε στις 9/9/2019.

 Εξωτερικοί σύνδεσμοι 
 Combat! η ιστοσελίδα της εκπομπής στο imdb
 Combat!  η ιστοσελίδα της εκπομπής στο TV.com

Παραπομπές

Μαχη
Κατηγορία:Τηλεοπτικές σειρές της American Broadcasting Company